Document ID: 32005R0985

UREDBA KOMISIJE (ES) št. 985/2005
z dne 28. junija 2005
o določitvi količine nekaterih proizvodov v sektorju mleka in mlečnih proizvodov na razpolago v drugi polovici leta 2005 v okviru kvot, ki jih je odprla Skupnost na podlagi uvoznega dovoljenja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke (1),
ob upoštevanju Uredbe Komisije (ES) št. 2535/2001 z dne 14. decembra 2001 o določitvi podrobnih pravil za izvajanje Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot (2), in zlasti odstavka 2 člena 16 Uredbe,
ob upoštevanju naslednjega:
Ob dodelitvi izvoznih dovoljenj za prvo polovico leta 2005 za nekatere kvote iz Uredbe (ES) št. 2535/2001, je bila količina v zahtevkih za dovoljenja za zadevne proizvode manjša od razpoložljivih količin. V skladu s tem je treba določiti količino na razpolago za vsako kvoto za obdobje med 1. julijem in 31. decembrom 2005, upoštevajoč nedodeljene količine, ki izhajajo iz Uredbe Komisije (ES) št. 120/2005 (3) o določitvi obsega, v katerem se lahko sprejmejo zahtevki za uvozna dovoljenja, vloženi januarja 2005, za nekatere mlečne proizvode v okviru tarifnih kvot, odprtih na podlagi Uredbe (ES) št. 2535/2001 -
SPREJELA NASLEDNJO UREDBO:
Člen 1
Količine, ki so na razpolago v obdobju med 1. julijem in 31. decembrom 2005 za drugo polovico leta uvoza nekaterih kvot iz Uredbe (ES) št. 2535/2001, se določijo v višini, navedeni v prilogi.
Člen 2
Ta uredba začne veljati 29. junija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. junija 2005

Labels: 3
17
5